Dié Kovsies kan wys hulle hoort by Proteas | Netwerk24
Dié Kovsies kan wys hulle hoort by Proteas
Deur Johann de Jager 28 Junie 2019 20:45
Simoné GouwsFoto: Varsitysportssa.com
Antonet Louw en Simoné Gouws is van die Kovsies wat met die Ussa-hokkieweek volgende week in Stellenbosch wil wys hulle hoort in die nasionale vrouespan, wat in Augustus daar in die Afrikabeker-toernooi speel.
Louw, wat oor ’n kragtige trekhou beskik, was een van die groot uitblinkers in vanjaar se Varsitybeker-reeks.
Gouws het Suid-Afrika verlede jaar in die Wêreldbeker-toernooi in Londen verteenwoordig. Sy is weens ’n enkelbesering, wat sy in Duitsland opgedoen het, nie oorweeg vir die afgelope FIH-eindtoernooi in Valencia, Spanje, nie.
Die Proteas het bo-aan hul groep in Spanje geëindig, maar moes uiteindelik met ’n teleurstellende vierde plek tevrede wees.
Die Kovsies speel Maandag in hulle eerste groepwedstryd teem die Universiteit van Johannesburg.
Kovsies se groep:
Wiane Grobler, Chane Hartel, Nela Mbude, Frances Louw, Nadia van Staden, Shindré-Lee Simmons, Esté van Schalkwyk, Casey-Jean Botha, Antonet Louw, Simoné Gouws, Heraldine Olin, Lizanne Jacobs, Refilwe Ralikontsane, Anke Badenhorst, Lehandre Visser, Kia-Leigh Erasmus, Amy Klaasen, Phela Radikeledi.
Meer oor: Bloemfontein | Proteas | Kovsies | Hokkie | Universiteit
SA wil Thailand taai klap gee in Spanje